BAGIAN 7
Siapa Sabujurnya Isa?
Yehuwa mautus Isa ka bumi. 1 Yohanes 4:9
Amun kita handak mahimungakan Yehuwa, kita musti mandangarakan Isa. Siapa sidin sabujurnya? Bahari, wayah Yehuwa balum maulah Adam, Yehuwa maulah satu malaikat nang kuat di surga.
Imbah ngitu, Yehuwa mautus sidin ka bumi. Secara mukjizat sidin dilahirakan oleh saurang gadis ngarannya Maria di Betlehem. Anak ngitu dingarani Isa.
Wayah jadi manusia di bumi, sifat-sifat Isa sama banar wan sifat-sifat Yehuwa. Sidin baik hati, pangasih, wan nyaman diparaki. Sidin kada suah takutan malajari urang-urang apa nang bujur tentang Allah.
Isa manggawi apa nang baik tapi urang muar lawan sidin. 1 Petrus 2:21-24
Isa maampihakan urang garing wan ada jua urang mati nang dihidupakan sidin.
Bubuhan pamimpin agama muar wan Isa, karna sidin mamadahi urang-urang ajaran palsu wan tingkah buhannya nang jahat.
Pamimpin agama mahasut urang Romawi gasan mahajar wan mamati’i Isa.
min_Latn bjn_Latn jav_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn